

**Finanšu komitejas sēdes**

**protokols Nr. 5**

Carnikavā, Carnikavas pagastā, Ādažu novadā 2025. gada 16. aprīlī

Sēdes sasaukšanas vieta un laiks: Stacijas ielā 5, Carnikavā, Sēžu zālē, plkst. 9.00.

Kārtējā atklāta sēde sasaukta Ādažu novada pašvaldības domes 2023. gada 14. jūnija reglamenta Nr. 2 “Ādažu novada pašvaldības darba reglaments” noteiktajā kārtībā.

Sēdi vada: Karīna Miķelsone (LRA) līdz plkst. 12.40.

Sēdi vada: Valērijs Bulāns (LRA) no plkst. 12.40.

Sēdi protokolē: Administratīvās nodaļas vecākā referente Sintija Tenisa.

Komitejā pavisam 15 deputāti.

Komitejas sēdē piedalās 13 deputāti:

komitejas locekļi:

Sniedze Brakovska (LRA), Kerola Dāvidsone (LRA), Arta Deniņa (JKP) (*no plkst. 9.00 līdz plkst. 10.00 piedalās klātienē un no plkst. 11.10 piedalās attālināti, izmantojot tiešsaistes videokonferences sarunu rīku*), Genovefa Kozlovska (LZS), Imants Krastiņš (JKP) (*piedalās attālināti, izmantojot tiešsaistes videokonferences sarunu rīku*), Kristīne Lakševica (LRA), Jānis Leja (S) (*līdz plkst. 12.45*), Gatis Miglāns (LZS), Liāna Pumpure (LRA), Arnis Rozītis (LRA), Jānis Vaivads (LZP).

nepiedalās (attaisnotu iemeslu dēļ): Antra Krasta (LZS), Raivis Pauls (LZS).

Komitejas sēdē piedalās:

pašvaldības Centrālās pārvaldes darbinieki: Guna Cielava, Diāna Čūriška, Jānis Galakrodznieks, Ilona Gotharde, Iveta Grīviņa – Dilāne, Everita Kāpa, Sarmīte Mūze, Inga Pērkone, Laila Raiskuma, Inga Reķe, Nadežda Rubina, Rita Rossoha-Sadoviča, Ilze Vanka – Krilovska, Annija Vinogrādova.

citi: pašvaldības aģentūras “Carnikavas komunālserviss” direktors Lauris Bernāns, Ādažu novada pašvaldības policijas priekšnieks Oskars Feldmanis, Ādažu novada būvvaldes vadītājs Ainārs Grikmanis, SIA “Ādažu namsaimnieks” valdes loceklis Juris Krūze, Pašvaldības mantas iznomāšanas un atsavināšanas komisijas priekšsēdētājs Edvīns Šēpers.

**DARBA KĀRTĪBĀ:**

1. Par Finanšu komitejas 2025. gada 16. aprīļa sēdes darba kārtības apstiprināšanu.
2. Par Ādažu novada pašvaldības transportlīdzekli Nissan NV300, reģistrācijas numurs LL4365.
3. Par transportlīdzekļa Iveco Daily 35 pārdošanu izsolē.
4. Par Ādažu novada pašvaldības sporta infrastruktūras maksas pakalpojumiem un nomas maksām.
5. Par subsīdiju sporta sacensību organizēšanai.
6. Par nekustamā īpašuma “Sintēzes iela 7” izsoles atzīšanu par nenotikušu un atkārtotas izsoles rīkošanu.
7. Par nosacītās cenas apstiprināšanu nekustamajam īpašumam Salnu ielā 7, Gaujā.
8. Par nosacītās cenas apstiprināšanu nekustamajam īpašumam Balto ceriņu ielā 6 A, Gaujā.
9. Par Ādažu novada pašvaldības domes piekrišanu zemes “Nameja iela”, Gaujā, iegūšanai īpašumā.
10. Par daudzdzīvokļu dzīvojamai mājai Mežgarciema ielā 36 un palīgēkai Mežgarciema ielā 36 A, Garciemā, funkcionāli nepieciešamo zemesgabalu apstiprināšanu.
11. Par daudzdzīvokļu dzīvojamai mājai “Slejas”, Garkalnē funkcionāli nepieciešamā zemesgabala pārskatīšanas uzsākšanu.
12. Par pašvaldības zemes vienības Līkajā ielā 21, Siguļos atsavināšanu ēku īpašniekam.
13. Par Ādažu novada pašvaldības domes 2022. gada 28. decembra lēmuma Nr. 599 “Par dalību Eiropas pilsētu iniciatīvā” atcelšanu.
14. Par Ādažu novada pašvaldības domes 2023. gada 24. maija lēmuma Nr. 178 “Par dalību projektā “*EuroPolders*”” atcelšanu.
15. Par grozījumiem Ādažu novada pašvaldības domes 2025. gada 27. marta lēmumā Nr.101 “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025””.
16. Par grozījumiem Ādažu novada pašvaldības domes 2024. gada 27. decembra lēmumā Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā”.
17. Par konkursa “Sabiedrība ar dvēseli 2025” projektu apstiprināšanu.
18. Par portatīvo ierīču uzlādes punkta nodošanu pārvaldībā pašvaldības aģentūrai “Carnikavas komunālserviss”.
19. Par lokālplānojuma kā grozījumu Ādažu novada teritorijas plānojumam teritorijai starp Gaujas ielu, Lauku ielu, Druvas ielu un Vējupi nodošanu publiskajai apspriešanai.
20. Par pašvaldības aģentūras “Carnikavas komunālserviss” 2024. gada publiskā pārskata apstiprināšanu.
21. Par pašvaldības aģentūras “Carnikavas komunālserviss” 2025. gada darba plānu.
22. Par noteikumu “Grozījumi Ādažu novada pašvaldības 2022. gada 23. februāra noteikumos Nr. 7 “Transportlīdzekļu izmantošanas kārtība Ādažu novada pašvaldībā”” projektu.
23. Informatīvs ziņojums par pašvaldības aģentūras “Carnikavas komunālserviss” budžeta izpildi par 2025.gada pirmo ceturksni.
24. Par izmaiņām Centrālās pārvaldes Administratīvās nodaļas un Attīstības un projektu nodaļas struktūrās.
25. Par debitoru parādu norakstīšanu.
26. Par atļauju savienot amatu A. Grīnvaldam.
27. Par atļauju N. Krasnovai savienot amatu.
28. Informatīvs ziņojums par projekta Nr. 3.3.1.0/17/I/025 “Uzņēmējdarbības attīstībai nepieciešamās infrastruktūras attīstība Carnikavas pagasta Garciemā” (Mežgarciema projekts) uzraudzību.
29. Informatīvs ziņojums par Pašvaldības budžeta izpildi par 2025.gada 1. ceturksni.
30. Informatīvs ziņojums par maksimālo būvdarbu veikšanas ilgumu un paaugstināto nekustamā īpašuma nodokļa likmi.
31. Informatīvs ziņojums par siltumenerģijas pakalpojumu tarifu projektu Carnikavā un siltumenerģijas apgādes tarifu projektu Ādažos un Kadagā.

**1. Par Finanšu komitejas 2025. gada 16. aprīļa sēdes darba kārtības apstiprināšanu**

|  |
| --- |
| (Karīna Miķelsone) |

Ierosina darba kārtības 20. jautājumu “Par transportlīdzekļa Iveco Daily 35 pārdošanu izsolē” izskatīt kā trešo, 26. jautājumu “Par Ādažu novada pašvaldības sporta infrastruktūras maksas pakalpojumiem un nomas maksām” izskatīt kā ceturto un 27. jautājumu “Par subsīdiju sporta sacensību organizēšanai” izskatīt kā piekto. Kā arī ierosina papildināt darba kārtību ar 9. jautājumu “Par Ādažu novada pašvaldības domes piekrišanu zemes “Nameja iela”, Gaujā, iegūšanai īpašumā”, attiecīgi mainot pārējo jautājumu numerāciju. Ierosina apstiprināt Finanšu komitejas 2025. gada 16. aprīļa sēdes darba kārtību.

D. DENIŅA aicina Finanšu komitejas sēdes darba kārtībā iekļaut Latvijas evaņģēliski luteriskās baznīcas Ādažu draudzes lūgumu piešķirt finansējumu 2700 *euro* apmērā Baltezera baznīcas 250 gadu jubilejai veltītajam pasākumam.

K. MIĶESLONE informē, ka Latvijas evaņģēliski luteriskās baznīcas Ādažu draudzes iesniegums par atbalstu Baltezera baznīcas 250 gadu jubilejas svinībām šā gada 1. jūnijā ir saņemts pašvaldībā šā gada 14. aprīlī (reģ. Nr. ĀNP/1-11-1/25/2391) un tiks sagatavots izskatīšanai komitejas vai pašvaldības domes sēdē.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Apstiprināt** Finanšu komitejas 2025. gada 16. aprīļa sēdes darba kārtību.

**2. Par Ādažu novada pašvaldības transportlīdzekli Nissan NV300, reģistrācijas numurs LL4365**

|  |
| --- |
| (Oskars Feldmanis) |

Ziņo, ka Ādažu novada pašvaldības policijas rīcībā kopš 2018. gada ir nodots Ādažu novada pašvaldībai piederošais operatīvais transportlīdzeklis Nissan NV300, reģistrācijas numurs LL4365 (turpmāk – Transportlīdzeklis). Uz 2025. gada 31. martu Transportlīdzekļa nobraukums ir 333709 kilometri. Pēdējo divu gadu laikā Transportlīdzekļa remontā un apkopē ir ieguldīti finanšu līdzekļi 9293,22 *euro* apmērā. 2025. gada 3. martā, uzsākot braukšanu, Transportlīdzekļa dzinējā bija dzirdami metāliski trokšņi. Uzrādot Transportlīdzekli SIA “ELRO” autoservisā, ar ko Ādažu novada pašvaldībai ir spēkā esošs pakalpojumu līgums par transportlīdzekļu remonta un apkopju veikšanu, tika konstatēts palielināts, neraksturīgs troksnis dzinējā. Pēc tālākas diagnostikas secināts, ka ir bojātas Transportlīdzekļa dzinēja kloķa klaņa mehānisma pamata un klaņu gultņu šāles dabiska dzinēja darbības nodiluma rezultātā. Saskaņā ar SIA “ELRO” sniegto informāciju, dzinējam ir nepieciešams pilna mēroga kapitālais remonts, kas šajā gadījumā sevī ietver arī degvielas sistēmas remontu un turbokompresora maiņu, jo pēdējo divu gadu laikā, lai veiktu valsts tehnisko apskati, bija nepieciešams uzstādīt jaunu DPF cieto daļiņu kvēpu filtru, pretējā gadījumā tehniskās apskates protokolā tika veikts vērtējums “2” par dzinēja atgāzēm. SIA “ELRO” iesniedza provizorisko remonta izmaksu tāmi, kas sastāda 7265,93 *euro*, ieskaitot PVN, kas arī vēl, iespējams, nav galīgās izmaksas, jo remonta laikā var atklāties slēptie defekti. Noslēgtā līguma par transportlīdzekļu remonta un apkopju veikšanu līgumsumma ir 14000 *euro* ar PVN, uz doto brīdi atlikuši līgumsumma ir 6500 *euro*, kas nesedz Transportlīdzekļa remonta izmaksas. Transportlīdzekļa nodošana citai pašvaldības iestādei nav iespējama, jo Ādažu novada pašvaldības aģentūra “Carnikavas komunālserviss”, kas ir pašvaldības transportlīdzekļu turētājs, atteicās no iespējas Transportlīdzekli ņemt savā pārziņā, tā kā šāda veida transportlīdzeklis aģentūrai nav nepieciešams. Informē, ka Ādažu novada pašvaldības policijas ieskatā Transportlīdzekļa remonts nav ekonomiski pamatots un to nepieciešams norakstīt un atsavināt pārdodot to izsolē, nododot utilizācijai vai nododot bezatlīdzības. Ierosina atbalstīt Transportlīdzekļa bezatlīdzības nodošanu Sabiedriskā labuma organizācijai biedrībai “Porcelāna droni”, reģistrācijas numurs 40008337428, tā nogādāšanai Ukrainā un nodošanai Ukrainas Aizsardzības ministrijas militārajai vienībai.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

1. **Atbalstīt** Transportlīdzekļa bezatlīdzības nodošanu Sabiedriskā labuma organizācijai biedrībai “Porcelāna droni”, reģistrācijas numurs 40008337428, tā nogādāšanai Ukrainā un nodošanai Ukrainas Aizsardzības ministrijas militārajai vienībai.
2. **Uzdot** Ādažu novada pašvaldības policijas priekšniekam Oskaram Feldmanim sagatavot lēmuma projektu un virzīt to izskatīšanai pašvaldības domes šā gada 24. aprīļa sēdē.

**3. Par transportlīdzekļa Iveco Daily 35 pārdošanu izsolē**

|  |
| --- |
| (Lauris Bernāns) |

Ziņo, ka pašvaldības aģentūras “Carnikavas komunālserviss” valdījumā ir 2007. gada izlaiduma transportlīdzeklis - skolēnu autobuss Iveco Daily 35, reģistrācijas Nr.HK7147, kura atlikusī bilances vērtība pēc grāmatvedības uzskaites datiem ir nulle *euro*. Ar Ādažu novada pašvaldības domes 2024. gada 29. augusta lēmumu Nr. 347 “Par skolēnu autobusa Iveco Daily 35 pārdošanu izsolē” tika nolemts transportlīdzekli pārdot elektroniskā izsolē ar augšupejošu soli. Informē, ka 2024. gada 11. novembrī un šā gada 27. janvārī tika rīkotas izsoles, kuras tika atzīstas par nenotikušām, jo izsolei nebija autorizējies neviens izsoles dalībnieks. Ierosina atbalstīt transportlīdzekļa bezatlīdzības nodošanu Sabiedriskā labuma organizācijai biedrībai “Porcelāna droni”, reģistrācijas numurs 40008337428, tā nogādāšanai Ukrainā un nodošanai Ukrainas Aizsardzības ministrijas militārajai vienībai.

Atklāti balsojot, ar 12 balsīm “Par” (Sniedze Brakovska (LRA), Valērijs Bulāns (LRA), Kerola Dāvidsone (LRA), Arta Deniņa (JKP), Genovefa Kozlovska (LZS), Imants Krastiņš (JKP), Kristīne Lakševica (LRA), Gatis Miglāns (LZS), Karīna Miķelsone (LRA), Liāna Pumpure (LRA), Arnis Rozītis (LRA), Jānis Vaivads (LZP)), “Pret” – nav, “Atturas” – 1 (Jānis Leja (S)), **KOMITEJA NOLEMJ**:

1. **Atbalstīt** transportlīdzekļa - skolēnu autobusa Iveco Daily 35, reģistrācijas Nr.HK7147, bezatlīdzības nodošanu Sabiedriskā labuma organizācijai biedrībai “Porcelāna droni”, reģistrācijas numurs 40008337428, tā nogādāšanai Ukrainā un nodošanai Ukrainas Aizsardzības ministrijas militārajai vienībai.
2. **Uzdot** pašvaldības aģentūras “Carnikavas komunālserviss” direktoram Laurim Bernānam sagatavot lēmuma projektu un virzīt to izskatīšanai pašvaldības domes šā gada 24. aprīļa sēdē.

**4. Par Ādažu novada pašvaldības sporta infrastruktūras maksas pakalpojumiem un nomas maksām**

|  |
| --- |
| (Arnis Rozītis) |

Ziņo par nomas maksu noteikšanu Ādažu novada pašvaldības sporta infrastruktūras telpu un laukumu iznomāšanai publiskai personai, tās iestādei vai kapitālsabiedrībai publiskas funkcijas veikšanai, vai privāto tiesību subjektam.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par Ādažu novada pašvaldības sporta infrastruktūras maksas pakalpojumiem un nomas maksām” projektu un virzīt to izskatīšanai pašvaldības domes šā gada 24. aprīļa sēdē.

**5. Par subsīdiju sporta sacensību organizēšanai**

|  |
| --- |
| (Arnis Rozītis) |

Ziņo par cīņu kluba “Berserk” (adrese: Pļavu iela 3, Carnikava, Carnikavas pagasts, Ādažu novads, LV-2163) šā gada 17. februāra iesniegumu (reģ. Nr. ĀNP/1-11-1/25/1137) subsīdijas saņemšanai boksa un MMA turnīra “Berserk Summer Cup’25” rīkošanai šā gada 24. maijā, pamatojoties uz pašvaldības domes 2023. gada 23. augusta saistošajiem noteikumiem Nr. 26/2023 “Par subsīdijām sportam Ādažu novada pašvaldībā”. Informē, ka pašvaldības Centrālās pārvaldes Sporta nodaļas budžetā ir pieejams finansējums 1500 *euro* apmērā un aicina to piešķirt Cīņu klubam “Berserk” boksa un MMA turnīra “Berserk Summer Cup’25” rīkošanai.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

1. **Atbalstīt** Ādažu novada pašvaldības subsīdijas piešķiršanu 1500 *euro* apmērā Cīņu klubam “Berserk” boksa un MMA turnīra “Berserk Summer Cup’25” rīkošanai.
2. **Virzīt** jautājumu izskatīšanai pašvaldības domes šā gada 24. aprīļa sēdē.

**6. Par nekustamā īpašuma “Sintēzes iela 7” izsoles atzīšanu par nenotikušu un atkārtotas izsoles rīkošanu**

|  |
| --- |
| (Edvīns Šēpers) |

Ziņo par nekustamā īpašuma “Sintēzes iela 7” izsoles atzīšanu par nenotikušu un atkārtotas izsoles rīkošanu, jo izsolei nebija autorizējies neviens izsoles dalībnieks.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par nekustamā īpašuma “Sintēzes iela 7” izsoles atzīšanu par nenotikušu un atkārtotas izsoles rīkošanu” projektu un virzīt to izskatīšanai pašvaldības domes šā gada 24. aprīļa sēdē.

**7. Par nosacītās cenas apstiprināšanu nekustamajam īpašumam Salnu ielā 7, Gaujā**

|  |
| --- |
| (Edvīns Šēpers) |

Aicina apstiprināt atsavināšanai nodotā pašvaldības nekustamā īpašuma ar kadastra numuru 8052 002 1103, kurš sastāv no neapbūvētas zemes vienības 0,046 ha platībā ar kadastra apzīmējumu 8052 002 1103 un adresi Salnu iela 7, Gauja, Carnikavas pagasts, Ādažu novads, nosacīto cenu 9400 *euro*.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par nosacītās cenas apstiprināšanu nekustamajam īpašumam Salnu ielā 7, Gaujā” projektu un virzīt to izskatīšanai pašvaldības domes šā gada 24. aprīļa sēdē.

**8. Par nosacītās cenas apstiprināšanu nekustamajam īpašumam Balto ceriņu ielā 6 A, Gaujā**

|  |
| --- |
| (Edvīns Šēpers) |

Aicina apstiprināt atsavināšanai nodotā pašvaldības nekustamā īpašuma “Atpūta Nr. 148” ar kadastra numuru 8052 002 1542, kurš sastāv no neapbūvētas zemes vienības 0,0942 ha platībā ar kadastra apzīmējumu 8052 002 1542 un adresi Balto ceriņu iela 6A, Gauja, Carnikavas pagasts, Ādažu novads, nosacīto cenu 17200 *euro*.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par nosacītās cenas apstiprināšanu nekustamajam īpašumam Balto ceriņu ielā 6 A, Gaujā” projektu un virzīt to izskatīšanai pašvaldības domes šā gada 24. aprīļa sēdē.

**9. Par Ādažu novada pašvaldības domes piekrišanu zemes “Nameja iela”, Gaujā, iegūšanai īpašumā**

|  |
| --- |
| (Diāna Čūriška) |

Ziņo par SIA “Sila Stils Būve” (adrese: Vairogu iela 3, Gauja, Carnikavas pagasts, Ādažu novads, LV-2163) šā gada 11. aprīļa iesniegumu (reģ. Nr. ĀNP/1-11-1/25/2266) ar lūgumu izsniegt izziņu par pašvaldības domes piekrišanu nekustamā īpašuma “Nameja iela”, Gauja, Carnikavas pagasts, Ādažu novads (kadastra Nr. 8052 002 2613), iegūšanai īpašumā.

K. MIĶELSONE vērš uzmanību, ka pašvaldības domes šā gada 2. aprīļa ārkārtas sēdē, I. Krastiņš aicināja pašvaldības Centrālās pārvaldes Juridiskās un iepirkumu nodaļas vadītājas vietnieci Ilonu Gothardi vērsties Tieslietu ministrijā, lai noskaidrotu aktuālo informāciju par iespējamajiem ierobežojumiem Krievijas Federācijas pilsoņiem iegādāties zemi īpašumā.

I. GOTHARDE informē, ka ir sazinājusies ar Tieslietu ministriju un noskaidrojusi, ka likuma projekts, kas paredz Krievijas un Baltkrievijas pilsoņiem aizliegt iegādāties nekustamos īpašumu Latvijā, tika nodots Saeimai un patreiz ir otrajā lasījumā.

Atklāti balsojot, ar 11 balsīm “Par” (Sniedze Brakovska (LRA), Valērijs Bulāns (LRA), Kerola Dāvidsone (LRA), Genovefa Kozlovska (LZS), Imants Krastiņš (JKP), Kristīne Lakševica (LRA), Jānis Leja (S), Karīna Miķelsone (LRA), Liāna Pumpure (LRA), Arnis Rozītis (LRA), Jānis Vaivads (LZP)), “Pret” – nav, “Atturas” – 2 (Arta Deniņa (JKP), Gatis Miglāns (LZS)), **KOMITEJA NOLEMJ**:

**Atbalstīt** lēmuma “Par Ādažu novada pašvaldības domes piekrišanu zemes “Nameja iela”, Gaujā, iegūšanai īpašumā” projektu un virzīt to izskatīšanai pašvaldības domes šā gada 24. aprīļa sēdē.

**10. Par daudzdzīvokļu dzīvojamai mājai Mežgarciema ielā 36 un palīgēkai Mežgarciema ielā 36 A, Garciemā, funkcionāli nepieciešamo zemesgabalu apstiprināšanu**

|  |
| --- |
| (Guna Cielava) |

Ziņo par daudzdzīvokļu dzīvojamās mājas Mežgarciema ielā 36, Garciemā, Carnikavas pagastā, Ādažu novadā, dzīvokļu īpašnieku kopības šā gada 10. marta iesniegumu (reģ. Nr. ĀNP/1-11-1/25/1569) ar lūgumu pašvaldībai pieņemt lēmumu par dzīvojamai mājai funkcionāli nepieciešamo zemesgabalu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par daudzdzīvokļu dzīvojamai mājai Mežgarciema ielā 36 un palīgēkai Mežgarciema ielā 36 A, Garciemā, funkcionāli nepieciešamo zemesgabalu apstiprināšanu” projektu un virzīt to izskatīšanai pašvaldības domes šā gada 24. aprīļa sēdē.

**11. Par daudzdzīvokļu dzīvojamai mājai “Slejas”, Garkalnē funkcionāli nepieciešamā zemesgabala pārskatīšanas uzsākšanu**

|  |
| --- |
| (Guna Cielava) |

Ziņo par daudzdzīvokļu dzīvojamās mājas “Slejas”, Garkalnē, Ādažu pagastā, Ādažu novadā, dzīvokļu īpašnieku kopības 2024. gada 5. novembra iesniegumu (reģ. Nr. ĀNP/1-11-1/24/5958) ar lūgumu pārskatīt dzīvojamai mājai funkcionāli nepieciešamo zemesgabalu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par daudzdzīvokļu dzīvojamai mājai “Slejas”, Garkalnē funkcionāli nepieciešamā zemesgabala pārskatīšanas uzsākšanu” projektu un virzīt to izskatīšanai pašvaldības domes šā gada 24. aprīļa sēdē.

**12. Par pašvaldības zemes vienības Līkajā ielā 21, Siguļos atsavināšanu ēku īpašniekam**

|  |
| --- |
| (Nadežda Rubina) |

Ziņo par Vārds Uzvārds (adrese: adrese) šā gada 7. aprīļa iesniegumu (reģ. Nr. ĀNP/1-11-1/25/2123) par pašvaldības zemes vienības Līkā iela 21, Siguļi, Carnikavas pagasts, Ādažu novads, ar kadastra apzīmējumu 8052 003 0309, 0,065 ha platībā atsavināšanu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par pašvaldības zemes vienības Līkajā ielā 21, Siguļos atsavināšanu ēku īpašniekam” projektu un virzīt to izskatīšanai pašvaldības domes šā gada 24. aprīļa sēdē.

*Plkst. 10.00 A. DENIŅA atstāj sēdi.*

**13. Par Ādažu novada pašvaldības domes 2022. gada 28. decembra lēmuma Nr. 599 “Par dalību Eiropas pilsētu iniciatīvā” atcelšanu**

|  |
| --- |
| (Inga Pērkone) |

Ziņo par pašvaldības domes 2022. gada 28. decembra lēmuma Nr. 599 “Par dalību Eiropas pilsētu iniciatīvā” atcelšanu, ņemot vērā, ka līdz šim nav saņemta informācija par projekta apstiprināšanu.

Atklāti balsojot, ar 12 balsīm “Par”, “Pret” – nav, “Atturas” – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par Ādažu novada pašvaldības domes 2022. gada 28. decembra lēmuma Nr. 599 “Par dalību Eiropas pilsētu iniciatīvā” atcelšanu” projektu un virzīt to izskatīšanai pašvaldības domes šā gada 24. aprīļa sēdē.

**14. Par Ādažu novada pašvaldības domes 2023. gada 24. maija lēmuma Nr. 178 “Par dalību projektā “*EuroPolders*”” atcelšanu**

|  |
| --- |
| (Inga Pērkone) |

Ziņo par pašvaldības domes 2023. gada 24. maija lēmuma Nr. 178 “Par dalību projektā “*EuroPolders*”” atcelšanu, ņemot vērā, ka šā gada 19. februārī tika saņemts Nīderlandes asociācijas “*Vereniging Regio Water*” pārstāvja e-pasts ar informāciju, ka *INTERREG Europe*, izvērtējot projekta pieteikumu, nav to atbalstījusi finansējuma saņemšanai.

Atklāti balsojot, ar 12 balsīm “Par”, “Pret” – nav, “Atturas” – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par Ādažu novada pašvaldības domes 2023. gada 24. maija lēmuma Nr. 178 “Par dalību projektā “*EuroPolders*”” atcelšanu” projektu un virzīt to izskatīšanai pašvaldības domes šā gada 24. aprīļa sēdē.

**15. Par grozījumiem Ādažu novada pašvaldības domes 2025. gada 27. marta lēmumā Nr.101 “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025””**

|  |
| --- |
| (Inga Pērkone) |

Ziņo par grozījumu veikšanu pašvaldības domes šā gada 27. marta lēmumā Nr. 101 “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025””, paredzot, ka biedrības “Garkalnes olimpiskais centrs” projektam “Garkalnes ciema sporta festivāls ģimenēm 2025” tiek piešķirts pašvaldības līdzfinansējums 1800 *euro*.

*Plkst. 10.04 J. LEJA atstāja sēdi.*

J. VAIVADS šā gada 11. aprīlī iesniedza pašvaldības domei iesniegumu (reģ. Nr. ĀNP/1-11-1/25/2264) par nepiedalīšanos šā jautājuma balsošanā iespējamā interešu konflikta dēļ.

Atklāti balsojot, ar 10 balsīm “Par” (Sniedze Brakovska (LRA), Valērijs Bulāns (LRA), Kerola Dāvidsone (LRA), Genovefa Kozlovska (LZS), Imants Krastiņš (JKP), Kristīne Lakševica (LRA), Gatis Miglāns (LZS), Karīna Miķelsone (LRA), Liāna Pumpure (LRA), Arnis Rozītis (LRA)), “Pret” – nav, “Atturas” – nav, “Nepiedalās” – 1 (Jānis Vaivads (LZP)), (Arta Deniņa (JKP), Jānis Leja (S) atstāja sēdi), **KOMITEJA NOLEMJ**:

**Atbalstīt** lēmuma “Par grozījumiem Ādažu novada pašvaldības domes 2025. gada 27. marta lēmumā Nr.101 “Par biedrības “Garkalnes olimpiskais centrs” projektu “Garkalnes ciema sporta festivāls ģimenēm 2025””” projektu un virzīt to izskatīšanai pašvaldības domes šā gada 24. aprīļa sēdē.

*Plkst. 10.05 J. LEJA piedalās sēdē.*

**16. Par grozījumiem Ādažu novada pašvaldības domes 2024. gada 27. decembra lēmumā Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā”**

|  |
| --- |
| (Annija Vinogrādova) |

Ziņo par grozījumiem pašvaldības domes 2024. gada 27. decembra lēmumā Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā”, kas paredz nodot valdījumā un bilancē pašvaldības aģentūrai “Carnikavas komunālserviss”, Ādažu novada pašvaldības īpašumā esošā nekustamā īpašuma Laivu iela 12, Carnikavā, Carnikavas pagastā, Ādažu novadā, kadastra numurs 80520040605, zemes vienības kadastra apzīmējums 80520040634, zemes daļu 0,58 ha platībā projekta “Šķiroto atkritumu savākšanas laukums Laivu ielā 12, Carnikavā” (projekta iesniegums Nr. 2.2.2.2/2/25/A/008) īstenošanai.

Atklāti balsojot, ar 12 balsīm “Par”, “Pret” – nav, “Atturas” – nav, (Arta Deniņa (JKP) atstāja sēdi), **KOMITEJA NOLEMJ**:

**Atbalstīt** lēmuma “Par grozījumiem Ādažu novada pašvaldības domes 2024. gada 27. decembra lēmumā Nr. 488 “Par pilnvarojumu pašvaldības aģentūrai “Carnikavas komunālserviss” organizēt būvniecības darbus Laivu ielā 12, Carnikavā”” projektu un virzīt to izskatīšanai pašvaldības domes šā gada 24. aprīļa sēdē.

**17. Par konkursa “Sabiedrība ar dvēseli 2025” projektu apstiprināšanu**

|  |
| --- |
| (Ilze Vanka-Krilovska) |

Ziņo, ka Ādažu novada pašvaldības dome 2025. gada 17. februārī izsludināja konkursu “Sabiedrība ar dvēseli 2025”. Informē par saņemtajiem konkursa projektu pieteikumiem (1. pielikums).

K. MIĶELSONE, S. BRAKOVSKA, V. BULĀNS, K. DĀVIDSONE, I. KRASTIŅŠ, K. LAKŠEVICA, J. LEJA, J. VAIVADS, I. GOTHARDE, E. KĀPA, I. REĶE, I. GRĪVIŅA – DILĀNE, I. VANKA – KROLOVSKA debatē par:

1. iesniegtajiem projektu pieteikumiem;
2. pašvaldības budžetā piešķirto finansējuma apmēru konkursam “Sabiedrība ar dvēseli 2025” 40000 *euro* apmērā, kā arī pieteikto projektu kopējo finansējum 41505,68 *euro*;
3. konkursa vērtēšanas komisijas darbu un piemērotajiem kritērijiem pieteiktajiem projektiem piešķirtajam finansējumiem.

I. KRASTIŅŠ ierosina piešķirt finansējumu projektiem pilnā apmērā, kas sastāda 41505,68 *euro*.

K. MIĶELSONE vērš uzmanību, ka konkursa “Sabiedrība ar dvēseli 2025” konkursa vērtēšanas komisija ir izvērtējusi projektu pieteikumus atbilstoši noteiktajiem kritērijiem un budžetā pieejamajiem finanšu līdzekļiem. Aicina neapšaubīt konkursa vērtēšanas komisijas darbu.

I. KRASTIŅŠ uztur ierosinājumu piešķirt finansējumu pilnā apmērā 41505,68 *euro* un uzstāj sākotnēji balsot par viņa ierosinājumu.

K. MIĶELSONE skaidro deputātu ierosinājumu un priekšlikumu iesniegšanas kārtību un izsaka aizrādījumu I. Krastiņam par komitejas sēdes darba traucēšanu.

S. BRAKOVSKA šā gada 15. aprīlī iesniedza pašvaldības domei iesniegumu (reģ. Nr. ĀNP/1-8-1/25/39) par nepiedalīšanos šā jautājuma balsošanā iespējamā interešu konflikta dēļ.

K. DĀVIDSONE šā gada 16. aprīlī iesniedza pašvaldības domei iesniegumu (reģ. Nr. ĀNP/1-11-1/25/2372) par nepiedalīšanos šā jautājuma balsošanā iespējamā interešu konflikta dēļ.

Pamatojoties uz Ādažu novada pašvaldības 2025. gada 30. janvāra nolikuma Nr. 12 “Konkursa “Sabiedrība ar dvēseli 2025” nolikums” 32. punktu, konkursa vērtēšanas komisijas 2025. gada 8. aprīļa protokolu, atklāti balsojot, ar 9 balsīm “Par” (Valērijs Bulāns (LRA), Genovefa Kozlovska (LZS), Imants Krastiņš (JKP), Kristīne Lakševica (LRA), Gatis Miglāns (LZS), Karīna Miķelsone (LRA), Liāna Pumpure (LRA), Arnis Rozītis (LRA), Jānis Vaivads (LZP)), “Pret” – nav, “Atturas” – 1 (Jānis Leja (S)), “Nepiedalās” – 2 (Sniedze Brakovska (LRA), Kerola Dāvidsone (LRA)), (Arta Deniņa (JKP) atstāja sēdi), **KOMITEJA NOLEMJ**:

1. **Piešķirt** pašvaldības līdzfinansējumu šādu projektu īstenošanai konkursā “Sabiedrība ar dvēseli 2025”:
	1. Biedrības “Privātā vidusskola ĀBVS” projektam “Aktīvās atpūtas laukums Ādažu Brīvajā Valdorfa skolā” 2000.00 *euro*;
	2. NIG “Carnikavas piestātne” projektam “Carnikavas stāsti” 1934.15 *euro*;
	3. Biedrības “Sporta klubs “BMX Ādaži”” projektam *“*Droša vide - veselīgam dzīvesveidam” 1963.11 *euro*;
	4. Biedrības “Sporta klubs “Zibeņi”” projektam “Soliņu, galdu un pjedestālu izveide Disu Golfa Parkā Zibeņi” 3076.40 *euro*;
	5. Latvijas evaņģēliski luteriskās baznīcas Ādažu draudze projektam “Pārdomas pie kādreizējās Siguļu baznīcas” 2932.00 *euro*;
	6. Biedrības “Ādažu novada pensionāru biedrība” projektam “Garāžas sienas apdare” 1207.00 *euro*;
	7. NIG “Par zaļiem Podniekiem” projektam “Dzīvžogs bērnu labsajūtai” 1559.50 *euro*;
	8. Biedrībai “Kalngalieši” projektam “Langaskrastu kanāla skatu laukuma renovācija (Kalngale)” 2272.31 *euro*;
	9. NIG “Ādažu vidusskolas Vecāku Spēks” projektam “Ādažu vidusskolas Vecāku Spēks” 1999.97 *euro*;
	10. Biedrības “Par sakoptu KADAGU” projektam “Kadagas aktivitāšu mežs atdzīvojas” 2311.25 *euro*;
	11. Biedrības “Ādažu Dižģimenes” projektam “Carnikavas Ziedu paklājs”1390.00 *euro*;
	12. Biedrības “DARI RADI KOŠI” projektam “Strautiņš iedvesmo 2”1990.42 *euro*;
	13. Biedrības “Sprigulis” projektam “Latgales sievu krekli un galvassegas”910.70 *euro*;
	14. NIG “Viss bērniem” projektam “Bērnības saulainais soliņš” 997.90 *euro*;
	15. Biedrības “Nākotnes iela” projektam “Vecgaujas labā krasta labiekārtošana” 1798.00 *euro*;
	16. NIG “9 lapsēni” projektam “PII “Strautiņš” 9. grupas ārtelpas labiekārtošana” 1618.36 *euro*;
	17. NIG “Alderu iedzīvotāji” projektam“Saieta nojume Alderu parkā” 3224.00 *euro*;
	18. Biedrības “Pasta iela 2, Ādaži” projektam “Kāpņu remonts” 1186.43 *euro*;
	19. Biedrības “Ādaži Darts Club” projektam “Nāc & Met Ādažos treniņu telpas remonts” 1578.34 *euro*;
	20. Biedrība “Carnikava Rīgas 12” projektam “Jauka vieta kur pasēdēt” 786.00 *euro*;
	21. NIG ““Riekstiņa” saime” projektam “Spēlējies, kusties, attīsties Riekstiņā!”1573.32 *euro*;
	22. NIG “Strautiņa komanda” projektam “Mācies dabā - sadzirdi, saredzi, sajūti” 1690.84 *euro*.
2. Pašvaldības Centrālās pārvaldes Juridiskajai un iepirkumu nodaļai līdz 2025. gada 1. maijam sagatavot līgumu projektus 1. punkta izpildei:
	1. 1.1. apakšpunkta izpildei ar biedrību “Privātā vidusskola ĀBVS”;
	2. 1.2. apakšpunkta izpildei ar NIG “Carnikavas piestātne” projekta vadītāju un galvotāju;
	3. 1.3. apakšpunkta izpildei - ar biedrību “Sporta klubs “BMX Ādaži””;
	4. 1.4. apakšpunkta izpildei - ar biedrību "Sporta klubs “Zibeņi””;
	5. 1.5. apakšpunkta izpildei - ar Latvijas evaņģēliski luteriskās baznīcas Ādažu draudzi;
	6. 1.6. apakšpunkta izpildei - ar biedrību “Ādažu novada pensionāru biedrība”;
	7. 1.7. apakšpunkta izpildei - ar NIG “Par zaļiem Podniekiem” projekta vadītāju un galvotāju;
	8. 1.8. apakšpunkta izpildei - ar biedrību “Kalngalieši”;
	9. 1.9. apakšpunkta izpildei - ar NIG “Ādažu vidusskolas Vecāku Spēks” projekta vadītāju un galvotāju;
	10. 1.10. apakšpunkta izpildei - ar biedrību “Par sakoptu KADAGU”;
	11. 1.11. apakšpunkta izpildei - ar biedrību “Ādažu Dižģimenes”;
	12. 1.12. apakšpunkta izpildei - ar biedrību “DARI RADI KOŠI”;
	13. 1.13. apakšpunkta izpildei - ar biedrību “Sprigulis”;
	14. 1.14. apakšpunkta izpildei - ar NIG “Viss bērniem” projekta vadītāju un galvotāju;
	15. 1.15. apakšpunkta izpildei - ar biedrību “Nākotnes iela”;
	16. 1.16. apakšpunkta izpildei - ar NIG “9 lapsēni” projekta vadītāju un galvotāju;
	17. 1.17. apakšpunkta izpildei - ar NIG “Alderu iedzīvotāji” projekta vadītāju un galvotāju;
	18. 1.18. apakšpunkta izpildei - ar biedrību “Pasta iela 2, Ādaži”;
	19. 1.19. apakšpunkta izpildei - ar biedrību “Ādaži Darts Club”;
	20. 1.20. apakšpunkta izpildei - ar biedrību “Carnikava Rīgas 12”;
	21. 1.21. apakšpunkta izpildei - ar NIG ““Riekstiņa” saime” projekta vadītāju un galvotāju;
	22. 1.22. apakšpunkta izpildei - ar NIG “Strautiņa komanda” projekta vadītāju un galvotāju.
3. Pašvaldības izpilddirektora vietniecei pamatojoties uz konkursa “Sabiedrība ar dvēseli 2025” nolikuma 39. punktu, parakstīt 2. punktā noteiktos līgumus un organizēt lēmuma izpildes kontroli.

*Plkst. 11.10 A. DENIŅA piedalās sēdē.*

**18. Par portatīvo ierīču uzlādes punkta nodošanu pārvaldībā pašvaldības aģentūrai “Carnikavas komunālserviss”**

|  |
| --- |
| (Jānis Galakrodznieks) |

Ziņo par nodošanu pārvaldībā pašvaldības aģentūrai “Carnikavas komunālserviss” Rīgas plānošanas reģiona projekta “Viedā specializācija un zilā izaugsme Baltijas jūras reģionā” (projekta nosaukums angļu valodā – “Smart Blue Regions: Smart Specialization and Blue Growth in the BSR”) ietvaros uzstādīto pamatlīdzekli – portatīvo ierīču uzlādes punkta, kas atrodas Ādažu novada Carnikavas pagastā nekustamā īpašuma “Jūras piekrastes josla” (kadastra numurs: 8052 001 0042) sastāvā ietilpstošajā zemes vienībā (kadastra apzīmējums 8052 004 0290) uz koka platformas Carnikavas promenādes galā, Rīgas līča krastā.

*Plkst. 11.12 G. MIGLĀNS atstāja sēdi.*

Atklāti balsojot, ar 12 balsīm “Par”, “Pret” – nav, “Atturas” – nav, (Gatis Miglāns (LZP) atstāja sēdi) **KOMITEJA NOLEMJ**:

**Atbalstīt** lēmuma “Par portatīvo ierīču uzlādes punkta nodošanu pārvaldībā pašvaldības aģentūrai “Carnikavas komunālserviss”” projektu un virzīt to izskatīšanai pašvaldības domes šā gada 24. aprīļa sēdē.

*Plkst. 11.24 G. MIGLĀNS piedalās sēdē.*

**19. Par lokālplānojuma kā grozījumu Ādažu novada teritorijas plānojumam teritorijai starp Gaujas ielu, Lauku ielu, Druvas ielu un Vējupi nodošanu publiskajai apspriešanai**

|  |
| --- |
| (Iveta Grīviņa-Dilāne) |

Ziņo par Lokālplānojuma teritorijai starp Gaujas ielu, Lauku ielu, Druvas ielu un Vējupi Ādažos, Ādažu novadā 3. redakcijas nodošanu publiskajai apspriešanai un institūciju atzinumu saņemšanai.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par lokālplānojuma kā grozījumu Ādažu novada teritorijas plānojumam teritorijai starp Gaujas ielu, Lauku ielu, Druvas ielu un Vējupi nodošanu publiskajai apspriešanai” projektu un virzīt to izskatīšanai pašvaldības domes šā gada 24. aprīļa sēdē.

**20. Par pašvaldības aģentūras “Carnikavas komunālserviss” 2024. gada publiskā pārskata apstiprināšanu**

|  |
| --- |
| (Lauris Bernāns) |

Ziņo par pašvaldības aģentūras “Carnikavas komunālserviss” 2024. gada publiskā pārskata apstiprināšanu (2. pielikums).

*Plkst. 11.26 J. LEJA atstāj sēdi.*

Atklāti balsojot, ar 12 balsīm “Par”, “Pret” – nav, “Atturas” – nav, (Jānis Leja (S) atstāja sēdi)**KOMITEJA NOLEMJ**:

**Atbalstīt** pašvaldības aģentūras “Carnikavas komunālserviss” 2024. gada publiskā pārskata apstiprināšanu un virzīt jautājumu izskatīšanai pašvaldības domes šā gada 24. aprīļa sēdē.

*Plkst. 11.28 J. LEJA piedalās sēdē.*

**21. Par pašvaldības aģentūras “Carnikavas komunālserviss” 2025. gada darba plānu**

|  |
| --- |
| (Lauris Bernāns) |

Ziņo, ka pamatojoties uz Pašvaldību likuma 10. panta pirmo daļu 21. punktu un Publisko aģentūru likuma 20. panta otrās daļas 3. punktu, Ādažu novada pašvaldības dome šā gada 27. februārī apstiprināja pašvaldības aģentūras “Carnikavas komunālserviss” 2025. gada darba plānu. Ar pašvaldības domes šā gada 27. februāra lēmumu Nr. 75 “Par izmaiņām pašvaldības aģentūras “Carnikavas komunālserviss” struktūrā un grozījumiem pašvaldības domes 2024. gada 27. decembra lēmumā Nr. 515 “Par pašvaldības amatpersonu un darbinieku mēnešalgām 2025. gadā” organizatoriskajā struktūrā ar šā gada 1. aprīli tika veiktas izmaiņas, kā arī, likvidēti vairāki amati, attiecīgi nepieciešams apstiprināt pašvaldības aģentūras “Carnikavas komunālserviss” 2025. gada darba plānu jaunā redakcijā (3. pielikums).

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** pašvaldības aģentūras “Carnikavas komunālserviss” 2025. gada darba plānu jaunā redakcijā apstiprināšanu un virzīt jautājumu izskatīšanai pašvaldības domes šā gada 24. aprīļa sēdē.

**22. Par noteikumu “Grozījumi Ādažu novada pašvaldības 2022. gada 23. februāra noteikumos Nr. 7 “Transportlīdzekļu izmantošanas kārtība Ādažu novada pašvaldībā”” projektu**

|  |
| --- |
| (Lauris Bernāns) |

Ziņo par grozījumiem pašvaldības domes 2022. gada 23. februāra noteikumos Nr. 7 “Transportlīdzekļu izmantošanas kārtība Ādažu novada pašvaldībā”, nosakot degvielas patēriņa limitu mēnesī personīgajiem transportlīdzekļiem juristam, vecākajam nekustamā īpašuma speciālistam, energosistēmu tehniķim.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** noteikumu “Grozījumi Ādažu novada pašvaldības 2022. gada 23. februāra noteikumos Nr. 7 “Transportlīdzekļu izmantošanas kārtība Ādažu novada pašvaldībā”” projektu un virzīt to izskatīšanai pašvaldības domes šā gada 24. aprīļa sēdē.

**23. Informatīvs ziņojums par pašvaldības aģentūras “Carnikavas komunālserviss” budžeta izpildi par 2025.gada pirmo ceturksni**

|  |
| --- |
| (Lauris Bernāns) |

Ziņo par pašvaldības aģentūras “Carnikavas komunālserviss” budžeta izpildi par šā gada pirmo ceturksni (4. pielikums).

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Pieņemt** informāciju zināšanai.

**24. Par izmaiņām Centrālās pārvaldes Administratīvās nodaļas un Attīstības un projektu nodaļas struktūrās**

|  |
| --- |
| (Laila Raiskuma) |

Ziņo, ka ņemot vērā darbinieku sastāva izmaiņas pašvaldības Centrālās pārvaldes Administratīvajā nodaļā un Attīstības un projektu nodaļā no šā gada februāra, kā arī, lai ievērotu vienlīdzības principu starp vienas nodaļas darbiniekiem, kuriem ir vienādi amata pienākumi un atbildība, nepieciešams veikt grozījumus darbinieku mēnešalgās, nosakot vienlīdzīgu atlīdzību. Administratīvajā nodaļā amatu “vecākais referents (VPVKAC)” pārsaukt par amatu “vecākais lietvedis (VPVKAC)”, jo samazinās amata atbildības joma. Attīstības un projektu nodaļā amatiem “tehniskais projektu vadītājs” izlīdzināt amata pienākumus, atbildību un amatalgu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par izmaiņām Centrālās pārvaldes Administratīvās nodaļas un Attīstības un projektu nodaļas struktūrās” projektu un virzīt to izskatīšanai pašvaldības domes šā gada 24. aprīļa sēdē.

**25. Par debitoru parādu norakstīšanu**

|  |
| --- |
| (Ilona Gotharde) |

Ziņo par pašvaldības debitoru parādu norakstīšanu deviņām personām par kopējo summu 6,01 *euro*, vienlaikus izslēdzot no grāmatvedības zembilances uzskaites aprēķināto nokavējuma naudu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par debitoru parādu norakstīšanu” projektu un virzīt to izskatīšanai pašvaldības domes šā gada 24. aprīļa sēdē.

**26. Par atļauju savienot amatu A. Grīnvaldam**

|  |
| --- |
| (Everita Kāpa) |

Ziņo par pašvaldības Centrālās pārvaldes Juridiskās un iepirkumu nodaļas jurista Agra Grīnvalda šā gada 8.aprīļa iesniegumu (reģ. Nr. ĀNP/1-21-2/25/206) ar lūgumu atļaut savienot Pašvaldības mantas iznomāšanas un atsavināšanas komisijas locekļa amatu un Ētikas komisijas priekšsēdētāja vietnieka amatu ar 2025. gada Pašvaldību domes vēlēšanu iecirkņa Nr. 779 komisijas priekšsēdētāja amatu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par atļauju savienot amatu A. Grīnvaldam” projektu un virzīt to izskatīšanai pašvaldības domes šā gada 24. aprīļa sēdē.

**27. Par atļauju N. Krasnovai savienot amatu**

|  |
| --- |
| (Everita Kāpa) |

Ziņo par pašvaldības Centrālās pārvaldes Ādažu novada dzimtsarakstu nodaļas vadītājas Nataļjas Krasnovas šā gada 8. aprīļa iesniegumu (reģ. Nr. ĀNP/1-21-2/25/209) ar lūgumu atļaut savienot Dzimtsarakstu nodaļas vadītājas amatu ar 2025. gada Pašvaldību domes vēlēšanu iecirkņa Nr. 973 komisijas locekļa amatu

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Atbalstīt** lēmuma “Par atļauju N. Krasnovai savienot amatu” projektu un virzīt to izskatīšanai pašvaldības domes šā gada 24. aprīļa sēdē.

**28. Informatīvs ziņojums par projekta Nr. 3.3.1.0/17/I/025 “Uzņēmējdarbības attīstībai nepieciešamās infrastruktūras attīstība Carnikavas pagasta Garciemā” (Mežgarciema projekts) uzraudzību**

|  |
| --- |
| (Inga Pērkone) |

Ziņo par projekta Nr. 3.3.1.0/17/I/025 “Uzņēmējdarbības attīstībai nepieciešamās infrastruktūras attīstība Carnikavas pagasta Garciemā” (Mežgarciema projekts) uzraudzību (5. pielikums).

K. MIĶELSONE, S. BRAKOVSKA, I. KRASTIŅŠ, J. LEJA, G. MIGLĀNS, I. PĒRKONE, I. GOTHARDE debatē par Mežgarciema projekts īstenošanas, gaitu, noteiktajiem termiņiem, kā arī iespējām pagarināt projekta īstenošanas termiņu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Pieņemt** informāciju zināšanai.

**29. Informatīvs ziņojums par Pašvaldības budžeta izpildi par 2025.gada 1. ceturksni**

|  |
| --- |
| (Sarmīte Mūze) |

Ziņo par Pašvaldības budžeta izpildi par šā gada 1. ceturksni (6. pielikums).

J. LEJA izsaka savu viedokli par komitejas sēdes norisi un traucē ziņotājam prezentēt izskatāmo jautājumu.

K. MIĶELSONE izsaka aizrādījumu J. Lejam par komitejas sēdes darba traucēšanu.

Atklāti balsojot, ar 13 balsīm “Par”, “Pret” – nav, “Atturas” – nav, **KOMITEJA NOLEMJ**:

**Pieņemt** informāciju zināšanai

*Plkst. 12.35 A. DENIŅA atstāj sēdi.*

**30. Informatīvs ziņojums par maksimālo būvdarbu veikšanas ilgumu un paaugstināto nekustamā īpašuma nodokļa likmi**

|  |
| --- |
| (Ainārs Grikmanis) |

Ziņo par maksimālo būvdarbu veikšanas ilgumu un paaugstināto nekustamā īpašuma nodokļa likmi (7. pielikums).

J. LEJA un A. GRIKMANIS debatē par būvju, kuru būvniecībā pārsniegts būvdarbu veikšanas ilgums, skaitu, piemēroto paaugstināto nekustamā īpašuma nodokļa likmi un iespējamiem situācijas risinājumiem.

Atklāti balsojot, ar 12 balsīm “Par”, “Pret” – nav, “Atturas” – nav, (Arta Deniņa (JKP) atstāja sēdi) **KOMITEJA NOLEMJ**:

**Pieņemt** informāciju zināšanai.

*Plkst. 12.40 K. MIĶELSONE atstāj sēdi.*

Finanšu komitejas sēdi turpina vadīt komitejas priekšsēdētājas vietnieks Valērijs Bulāns (LRA).

**31. Informatīvs ziņojums par siltumenerģijas pakalpojumu tarifu projektu Carnikavā un siltumenerģijas apgādes tarifu projektu Ādažos un Kadagā**

|  |
| --- |
| (Juris Krūze) |

Ziņo par siltumenerģijas pakalpojumu tarifu projektu Carnikavā un siltumenerģijas apgādes tarifu projektu Ādažos un Kadagā (8. pielikums).

*Plkst. 12.45 J. LEJA atstāj sēdi.*

Atklāti balsojot, ar 10 balsīm “Par”, “Pret” – nav, “Atturas” – nav, (Arta Deniņa (JKP), Jānis Leja (S) atstāja sēdi, Karīna Miķelsone (LRA)), **KOMITEJA NOLEMJ**:

**Pieņemt** informāciju zināšanai.

*Sēde slēgta 2025. gada 16. aprīlī plkst. 13.20*.

Finanšu komitejas priekšsēdētāja Karīna Miķelsone

Finanšu komitejas priekšsēdētājas vietnieks Valērijs Bulāns

Protokolētāja Sintija Tenisa

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU